Ambulans ry drie doodSkade aan die ambulans. Foto: Verskaf Drie voetgangers is dood nadat ŉ ambulans van ŉ private ambulansdiens hulle Woensdag in die Oos-Kaap raakgery het. Volgens Charles Bramwell, adjunkdirekteur van die Oos-Kaapse verkeersdepartement, het die voorval op die R67 tussen Grahamstad en Port Alfred plaasgevind. Die bestuurder was op pad na Port Alfred toe hy die voetgangers getref het. Die omstandighede van die ongeluk is onbekend en word ondersoek. “Twee voetgangers is op die toneel dood. ŉ Derde is in ŉ kritieke toestand na ŉ nabygeleë hospitaal geneem waar die persoon ook later dood is,” het Bramwell aan Maroela Media gesê. Die polisie ondersoek sake van strafbare manslag.